आगजनी में लाखों की पाइप जलकर हुई राख
आगजनी में लाखों की पाइप जलकर हुई राख
डभरा | एनटीपीसी लारा प्रोजेक्ट के तहत बिछाने के लिए ग्राम सपोस के भाठा में रखे गए जीआरपी पाइप में मंगलवार की रात आग लग गई। आगजनी में करीब दो दर्जन पाइप जलकर खाक हो गए, जिसकी कीमत लगभग 50 लाख रुपए बताई गई है। आगजनी के कारणों का पता नहीं चल सका है। ग्राम साराडीह से रायगढ़ जिला स्थित एनटीपीसी लारा प्रोजेक्ट तक पानी ले जाने के लिए भूमिगत पाइप लाइन बिछाने का कार्य किया जा रहा है। कंपनी द्वारा इसके लिए मंगाए गए 103 नग जीआरपी पाइप काे ग्राम सपोस के मैदान में रखा गया था।
मंगलवार की रात्रि लगभग आठ बजे पाइप में अचानक आग लग गई। ग्रामीणों की मदद से आग पर काबू पाया गया। इस आगजनी में 49 नग जीआरपी पाइप जलकर खाक हो गई। सूचना पर डभरा टीआई केपी मरकाम दलबल के साथ मौके पर पहुंचे। उन्होंने आग बुझाने के लिए फायर ब्रिगेड बुलाया मगर जब तक फायर बिग्रेड पहुंचा तब तक काफी देर हो चुकी थी।
फोटो 1 जेएएन 6: जली पाइप
--
hin_Deva hin_Deva hin_Deva hin_Deva hne_Deva unk